****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИНЧИ ТӲЛЕВСӖР ПРАВО ПУЛӐШӐВӖ ҪИНЧЕН" САККУНӖН 5 СТАТЙИНЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2021 ҫулхи нарӑс уйӑхӗн 11-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинчи тӳлевсӗр право пулӑшӑвӗ ҫинчен" 2012 ҫулхи пуш уйӑхӗн 30-мӗшӗнчи 20 №-лӗ саккунӗн (Чӑваш Республикин Саккунӗсен пуххи, 2012, 3 №; 2013, 10 №; 2014, 5, 12 №-сем; 2016, 4, 6 №-сем; 2017, 2 №; "Республика" хаҫат, 2018, нарӑс уйӑхӗн 21-мӗшӗ; 2020, пуш уйӑхӗн 11-мӗшӗ) 5 статйине ҫакӑн пек улшӑнусем кӗртес:

1) 1-мӗш пая ҫакӑн пек ҫырса 17-мӗш тата 18-мӗш пунктсем хушса хурас:

"17) Чӑваш Республикин территорийӗнче ҫурт лартакансен ӗҫӗ-хӗлне (ӗҫлеменнине) пула шар курнӑ граждансен – нумай хваттерлӗ ҫуртсем тума пая кӗрсе хутшӑнакансен прависене тата саккунлӑ интересӗсене хӳтӗленӗ чухне;

18) Чӑваш Республикин территорийӗнче вырнаҫнӑ, банк операцийӗ-сене пурнӑҫламалли лицензине туртса илнӗ, панкрута тухни ҫинчен калакан ӗҫсенче Федерацин "Тӳлеме пултарайманни (панкрутлӑх) ҫинчен" 2002 ҫулхи юпа уйӑхӗн 26-мӗшӗнчи 127-ФЗ №-лӗ саккунӗпе килӗшӳллӗн усӑ куракан процедурӑсенчен пӗрне суд йышӑнӑвӗ тӑрӑх пуҫарнӑ е тата суд Федерацин "Банксем тата банк ӗҫӗ-хӗлӗ ҫинчен" 1990 ҫулхи раштав уйӑхӗн 2-мӗшӗнчи 395-I №-лӗ саккунӗпе килӗшӳллӗн хистевлӗ майпа пӗтересси ҫинчен йышӑну тунӑ кредит организацийӗсен вкладчикӗсем шутланакан граждансем вклад (вкладсем), страхлав тата ытти компенсаци тӳлевӗсем тӗлӗшпе саплаштару укҫине илнӗ чухне.";

2) 2-мӗш пайра:

а) 2-мӗш пункта ҫакӑн пек ҫырса "г" ҫум пункт хушса хурас:

"г) потребительсен прависене хӳтӗлесси ҫинчен (коммуналлӑ пулӑшу ӗҫӗсем туса парас пайра);";

ӑ) ҫакӑн пек ҫырса 7–9-мӗш пунктсем хушса хурас:

"7) пенси умӗнхи ӳсӗмри граждансем (ватлӑхпа паракан страхлав пенсине, ҫав шутра вӑхӑт ҫитиччен памалла тунӑ страхлав пенсине илсе тӑма ирӗк паракан ӳсӗмчченхи пилӗк ҫул хушшинче) – ӗҫ паракан ӗҫ договорӗ тума килӗшменнипе, ҫапла майпа Раҫҫей Федерацийӗн Ӗҫлев кодексӗпе па-лӑртнӑ гарантисене пӑснипе, малтанхи ӗҫе таврӑнассипе, ӗҫ укҫине шыраса илессипе, ҫав шутра ирӗксӗр тума тивнӗ прогул вӑхӑчӗшӗн, ӗҫ параканӑн ти-вӗҫсӗр ӗҫӗсене (ӗҫлеменнине) пула кӳнӗ мораль сиенӗшӗн саплаштару укҫине шыраса илессипе ҫыхӑннӑ ыйтусем енӗпе;

8) Чӑваш Республикин территорийӗнче ҫурт лартакансен ӗҫӗ-хӗлне (ӗҫлеменнине) пула шар курнӑ граждансем – нумай хваттерлӗ ҫуртсем тума пая кӗрсе хутшӑнакансем – Чӑваш Республикин территорийӗнче ҫурт лартакансен ӗҫӗ-хӗлне (ӗҫлеменнине) пула шар курнӑ граждансен – нумай хват-терлӗ ҫуртсем тума пая кӗрсе хутшӑнакансен прависене тата саккунлӑ инте-ресӗсене хӳтӗлес ыйтусем енӗпе;

9) Чӑваш Республикин территорийӗнче вырнаҫнӑ, банк операцийӗсе-не пурнӑҫламалли лицензине туртса илнӗ, панкрута тухни ҫинчен калакан ӗҫсенче Федерацин "Тӳлеме пултарайманни (панкрутлӑх) ҫинчен" 2002 ҫулхи юпа уйӑхӗн 26-мӗшӗнчи 127-ФЗ №-лӗ саккунӗпе килӗшӳллӗн усӑ куракан процедурӑсенчен пӗрне суд йышӑнӑвӗ тӑрӑх пуҫарнӑ е тата суд Федерацин "Банксем тата банк ӗҫӗ-хӗлӗ ҫинчен" 1990 ҫулхи раштав уйӑхӗн 2-мӗшӗнчи 395-I №-лӗ саккунӗпе килӗшӳллӗн хистевлӗ майпа пӗтересси ҫинчен йышӑну тунӑ кредит организацийӗсен вкладчикӗсем шутланакан граждансем – вклад (вкладсем), страхлав тата ытти компенсаци тӳлевӗсем тӗлӗшпе саплаштару укҫине илессипе ҫыхӑннӑ ыйтусем енӗпе.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | О. Николаев |

Шупашкар хули